tmilcjeΑπόφαση του Γενικού Δικαστηρίου (όγδοο τμήμα) της 15ης Σεπτεμβρίου 2016 – Herbert Smith Freehills κατά Επιτροπής
(Υπόθεση T-755/14)
«Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με τις συζητήσεις που προηγήθηκαν της εκδόσεως της οδηγίας για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την επεξεργασία, την προβολή και την πώληση προϊόντων καπνού και σχετικών προϊόντων – Άρνηση προσβάσεως – Εξαίρεση που αφορά την προστασία παροχής νομικών συμβουλών – Δικαιώματα άμυνας – Υπέρτερο δημόσιο συμφέρον»
1.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Αυστηρή ερμηνεία και εφαρμογή – Υποχρέωση συγκεκριμένης και εξατομικευμένης εξετάσεως για τα έγγραφα που εμπίπτουν σε εξαίρεση – Περιεχόμενο (Κανονισμός 1049/2001 του Ευρωπαϊκού Κοινοβουλίου και του Συμβουλίου, αιτιολογικές σκέψεις 1, 2 και 4 και άρθρα 1 και 4) (βλ. σκέψεις 30-34)
2.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Υποχρέωση σταθμίσεως των συμφερόντων που διακυβεύονται – Έκταση της υποχρεώσεως στην περίπτωση των εγγράφων που σχετίζονται με τη νομοθετική διαδικασία (Κανονισμός 1049/2001 του Ευρωπαϊκού Κοινοβουλίου και του Συμβουλίου, αιτιολογικές σκέψεις 2 και 6 και άρθρο 4) (βλ. σκέψη 35)
3.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Υποχρέωση του θεσμικού οργάνου να εξετάσει αν η σχετική πράξη συνιστά όντως νομική γνωμοδότηση και πόσο πιθανό είναι να θιγεί στη συγκεκριμένη περίπτωση η προστασία των νομικών γνωμοδοτήσεων, καθώς και να ελέγξει αν υπάρχει υπέρτερο δημόσιο συμφέρον που να δικαιολογεί τη δημοσιοποίηση – Γνωστοποίηση νομικών γνωμοδοτήσεων που σχετίζονται με νομοθετικές διαδικασίες — Υποχρέωση του θεσμικού οργάνου να αιτιολογήσει με εμπεριστατωμένο τρόπο κάθε απόφαση αρνήσεως παροχής προσβάσεως (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 41-44)
4.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Έννοια νομικής γνωμοδοτήσεως – Συμβουλή νομικού που έχει συνταχθεί από εξωτερικό σε σχέση με το θεσμικό όργανο φορέα και αποστέλλεται στις νομικές υπηρεσίες λοιπών θεσμικών οργάνων – Εμπίπτει (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 47, 49-53)
5.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Πεδίο εφαρμογής – Ανταλλαγή απόψεων μεταξύ των νομικών υπηρεσιών των τριών θεσμικών οργάνων σχετικά με τη θέσπιση νομοθετικής πράξεως στο πλαίσιο τριμερούς διαλόγου – Εμπίπτει (Άρθρο 294 ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 58, 59)
6.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Υπέρτερο δημόσιο συμφέρον που δικαιολογεί τη δημοσιοποίηση των εγγράφων – Επίκληση της αρχής της διαφάνειας – Ανάγκη αναπτύξεως ειδικών συλλογισμών σε σχέση με τη συγκεκριμένη περίπτωση (Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 67-70, 74)
7.                     Θεσμικά όργανα της Ευρωπαϊκής Ένωσης – Δικαίωμα προσβάσεως του κοινού στα έγγραφα – Κανονισμός 1049/2001 – Εξαιρέσεις από το δικαίωμα προσβάσεως στα έγγραφα – Προστασία των νομικών γνωμοδοτήσεων – Περιεχόμενο – Άρνηση γνωστοποιήσεως νομικής γνωμοδοτήσεως της Επιτροπής σχετικής με τη νομική βάση που χρησιμοποιήθηκε για την έκδοση νομοθετικής πράξεως κατά της οποίας έχει ασκηθεί προσφυγή ενώπιον του δικαστή της Ένωσης – Επιτρέπεται – Η Επιτροπή δεν είναι διάδικος της σχετικής δίκης – Δεν ασκεί επιρροή (Άρθρο 17 ΣΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, περίπτωση 2) (βλ. σκέψεις 76, 77)
Αντικείμενο
Προσφυγή, δυνάμει του άρθρου 263 ΣΛΕΕ, με αίτημα την ακύρωση της αποφάσεως Gestdem 2014/2070 της Επιτροπής, της 24ης Σεπτεμβρίου 2014, με την οποία δεν επετράπη η πρόσβαση σε ορισμένα έγγραφα που έχουν σχέση με την έκδοση της οδηγίας 2014/40/ΕΕ του Ευρωπαϊκού Κοινοβουλίου και του Συμβουλίου, της 3ης Απριλίου 2014, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την κατασκευή, την παρουσίαση και την πώληση προϊόντων καπνού και συναφών προϊόντων και την κατάργηση της οδηγίας 2001/37/ΕΚ (ΕΕ 2014, L 127, σ. 1).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Η Herbert Smith Freehills LLP φέρει τα δικαστικά της έξοδα και καταδικάζεται στα δικαστικά έξοδα της Ευρωπαϊκής Επιτροπής.
3)
Το Συμβούλιο της Ευρωπαϊκής Ένωσης φέρει τα δικαστικά του έξοδα.